
DR.30.9.2004 47 

 

  

 

Tuan Pengerusi [Datuk Lim Si Cheng]:  Tumpat. 

3.04 ptg. 

Dato’ Kamarudin bin Jaffar [Tumpat]:  Terima kasih Tuan Pengerusi atas 
kebenaran untuk berbahas berkenaan dengan Jabatan Perdana Menteri di bawah 
perkara Maksud Bekalan 1 hingga 9.  Saya ingin memulakan dengan ringkasnya 
dengan menyentuh Maksud Bekalan B.01  - Parlimen.  Saya ingin menyambung dan 
menyatakan sokongan saya Tuan Pengerusi di atas apa yang diucapkan oleh Ahli-ahli 
Yang Berhormat yang lain, daripada pembangkang dan juga daripada Back Benchers 
berkenaan betapa pentingnya taraf dan kedudukan Parlimen ini dan oleh itu menyeru 
bersama-sama dengan mereka akan betapa perlunya kedudukan Parlimen, 
kemudahan-kemudahan Parlimen dan segala yang berkaitan dengannya diperkuatkan 
lagi daripada keadaan yang sedia ada sekarang.  Saya juga ingin mengingatkan 
bahawa di pihak pembangkang, kami juga sering menyebutkan tentang betapa penting 
aspek-aspek perjalanan Parlimen ini Jawatankuasa-jawatankuasa Pilihan, masa 
berbahas dan sebagainya juga diberikan keutamaan.   

Selain daripada menyentuh betapa tingginya sepatutnya taraf yang Yang di-
Pertua Dewan-dewan, Timbalan-Timbalan Yang di-Pertua Dewan-dewan, saya ingin 
juga menyentuh satu perkara yang mungkin belum disentuh oleh rakan-rakan yang lain 
berkaitan dengan Parlimen ini iaitu pegawai-pegawai Parlimen.  Saya telah menyentuh 
dalam perbahasan di awal penggal ini tentang misalnya betapa baiknya jika 
perkhidmatan Parlimen dipulihkan kembali.  Saya difahamkan Parlimen pernah 
mempunyai perkhidmatan Parlimennya yang tersendiri, yang mana bererti bahawa 
pegawai-pegawai dipilih dan dilantik oleh Parlimen ini dan perkhidmatan mereka 
bertumpu kepada perkhidmatan di Parlimen ini, tetapi saya difahamkan bahawa 
perkhidmatan Parlimen ini dimansuhkan dan sekarang ini pegawai-pegawai Parlimen 
adalah pegawai-pegawai kerajaan seperti di kebanyakan kementerian dan jabatan-
jabatan yang lain. 

 Oleh sebab itu saya ingin mengulangi betapa pentingnya untuk kita 
meningkatkan peranan Parlimen, keberkesanan Parlimen selain daripada menyokong 
cadangan-cadangan Yang Berhormat banyak dan baik-baik tadi, saya ingin juga 
mengulangi harapan saya bahawa perkhidmatan Parlimen ini diwujudkan kembali, 
dipulihkan kembali supaya Parlimen dengan pegawai-pegawainya sekali dapat 
memberikan melalui tugas dan tanggungjawab ahli-ahli di dalam Dewan yang mulia ini, 
dapat memberikan perkhidmatan yang sebagainya kepada negara.   

Saya ingin menambah cadangan itu sebagaimana saya pernah sebutkan 
dahulu bahawa perkhidmatan Parlimen ini bukan sekadar untuk yang bekerja di Dewan 
dan di Bangunan Parlimen ini tetapi digabungkan sebagaimana yang saya sebutkan 
dahulu dengan pegawai-pegawai yang bekerja di Suruhanjaya Pilihan Raya dan saya 
ingin tambah lagi dengan pegawai–pegawai yang bekerja di Dewan-dewan Undangan 
Negeri di seluruh negara. 

Maka satu perkhidmatan yang agak sizeable dengan izin, yang agak besar 
yang mengandungi mereka yang berkhidmat di Parlimen ini, mereka yang berkhidmat 
di semua Dewan Undangan Negeri di seluruh negara dan mereka yang berkhidmat 
Suruhanjaya Pilihan Raya saya cadangkan bolehlah difikirkan bagaimana hendak 
menggabungkan supaya suatu perkhidmatan yang baru dapat kita wujudkan.  
Khususnya di Parlimen ada juga pandangan Ahli-ahli Yang Berhormat dan juga 
daripada apa yang saya dengar di kalangan pekerja-pekerja di sini, betapa perlunya 
taraf dan tugas-tugas mereka itu diberikan keutamaan dan pertimbangan yang 
sewajarnya.   

Misalnya sebagai satu contoh yang mudah, saya diberikan gambaran bahawa 
di Bahagian Pusat Sumber misalnya kadangkala pegawai-pegawai yang tidak specialist 
dengan izin, tidak pakar dalam bidang Pusat Sumber itu oleh kerana tekanan suasana, 
pembahagian, pengagihan pegawai dan sebagainya diletakkan di tempat seperti itu 
walhal mungkin pegawai berkenaan tidaklah sebaik-baiknya dan sepadan-padannya 
dalam kemampuan dan pengkhususan beliau sesuai untuk berkhidmat di tempat itu.  
Jadi saya ingin cadangkan bahawa pegawai-pegawai yang berkhidmat dalam Parlimen 
ini hendaklah dilatih dengan baik dan diagihkan dengan sesuai supaya mereka ini 
berkhidmat di tempat-tempat yang sesuai untuk mereka supaya kita juga dapat 
memperolehi khidmat yang sebaik-baiknya daripada semua jabatan-jabatan yang ada 
di Parlimen yang mulia ini. 



Tuan Pengerusi [Datuk Lim Si Cheng]: Tumpat. 3.04 ptg. Dato' Kamarudin bin Jaffar [Tumpat]: Terima kasih Tuan Pengerusi atas kebenaran untuk berbahas berkenaan dengan Jabatan Perdana Menteri di bawah perkara Maksud Bekalan 1 hingga 9. Saya ingin memulakan dengan ringkasnya dengan menyentuh Maksud Bekalan B.01 - Parlimen. Saya ingin menyambung dan menyatakan sokongan saya Tuan Pengerusi di atas apa yang diucapkan oleh Ahli-ahli Yang Berhormat yang lain, daripada pembangkang dan juga daripada Back Benchers berkenaan betapa pentingnya taraf dan kedudukan Parlimen ini dan oleh itu menyeru bersama-sama dengan mereka akan betapa perlunya kedudukan Parlimen, kemudahan-kemudahan Parlimen dan segala yang berkaitan dengannya diperkuatkan lagi daripada keadaan yang sedia ada sekarang. Saya juga ingin mengingatkan bahawa di pihak pembangkang, kami juga sering menyebutkan tentang betapa penting aspek-aspek perjalanan Parlimen ini Jawatankuasa-jawatankuasa Pilihan, masa berbahas dan sebagainya juga diberikan keutamaan. Selain daripada menyentuh betapa tingginya sepatutnya taraf yang Yang di- Pertua Dewan-dewan, Timbalan-Timbalan Yang di-Pertua Dewan-dewan, saya ingin juga menyentuh satu perkara yang mungkin belum disentuh oleh rakan-rakan yang lain berkaitan dengan Parlimen ini iaitu pegawai-pegawai Parlimen. Saya telah menyentuh dalam perbahasan di awal penggal ini tentang misalnya betapa baiknya jika perkhidmatan Parlimen dipulihkan kembali. Saya difahamkan Parlimen pernah mempunyai perkhidmatan Parlimennya yang tersendiri, yang mana bererti bahawa pegawai-pegawai dipilih dan dilantik oleh Parlimen ini dan perkhidmatan mereka bertumpu kepada perkhidmatan di Parlimen ini, tetapi saya difahamkan bahawa perkhidmatan Parlimen ini dimansuhkan dan sekarang ini pegawai-pegawai Parlimen adalah pegawai-pegawai kerajaan seperti di kebanyakan kementerian dan jabatan- jabatan yang lain. Oleh sebab itu saya ingin mengulangi betapa pentingnya untuk kita meningkatkan peranan Parlimen, keberkesanan Parlimen selain daripada menyokong cadangan-cadangan Yang Berhormat banyak dan baik-baik tadi, saya ingin juga mengulangi harapan saya bahawa perkhidmatan Parlimen ini diwujudkan kembali, dipulihkan kembali supaya Parlimen dengan pegawai-pegawainya sekali dapat memberikan melalui tugas dan tanggungjawab ahli-ahli di dalam Dewan yang mulia ini, dapat memberikan perkhidmatan yang sebagainya kepada negara. Saya ingin menambah cadangan itu sebagaimana saya pernah sebutkan dahulu bahawa perkhidmatan Parlimen ini bukan sekadar untuk yang bekerja di Dewan dan di Bangunan Parlimen ini tetapi digabungkan sebagaimana yang saya sebutkan dahulu dengan pegawai-pegawai yang bekerja di Suruhanjaya Pilihan Raya dan saya ingin tambah lagi dengan pegawai-pegawai yang bekerja di Dewan-dewan Undangan Negeri di seluruh negara. Maka satu perkhidmatan yang agak sizeable dengan izin, yang agak besar yang mengandungi mereka yang berkhidmat di Parlimen ini, mereka yang berkhidmat di semua Dewan Undangan Negeri di seluruh negara dan mereka yang berkhidmat Suruhanjaya Pilihan Raya saya cadangkan bolehlah difikirkan bagaimana hendak menggabungkan supaya suatu perkhidmatan yang baru dapat kita wujudkan. Khususnya di Parlimen ada juga pandangan Ahli-ahli Yang Berhormat dan juga daripada apa yang saya dengar di kalangan pekerja-pekerja di sini, betapa perlunya taraf dan tugas-tugas mereka itu diberikan keutamaan dan pertimbangan yang sewajarnya. Misalnya sebagai satu contoh yang mudah, saya diberikan gambaran bahawa di Bahagian Pusat Sumber misalnya kadangkala pegawai-pegawai yang tidak specialist dengan izin, tidak pakar dalam bidang Pusat Sumber itu oleh kerana tekanan suasana, pembahagian, pengagihan pegawai dan sebagainya diletakkan di tempat seperti itu walhal mungkin pegawai berkenaan tidaklah sebaik-baiknya dan sepadan-padannya dalam kemampuan dan pengkhususan beliau sesuai untuk berkhidmat di tempat itu. Jadi saya ingin cadangkan bahawa pegawai-pegawai yang berkhidmat dalam Parlimen ini hendaklah dilatih dengan baik dan diagihkan dengan sesuai supaya mereka ini berkhidmat di tempat-tempat yang sesuai untuk mereka supaya kita juga dapat memperolehi khidmat yang sebaik-baiknya daripada semua jabatan-jabatan yang ada di Parlimen yang mulia ini.